ang mga mapaghinala, kung nakikita siyang nagdaraan na walang kaimik imik at nakatungo, ay nagsasabing ipinadidingig sa kaniya: kung iibigin, ay magtatamong kapatawaran si kabisang tales! ang binibiniy dumarating na malungkot sa kaniyang bahay at susuling suling ang mata. malaki ang ipinagbago ni huli; nawala ang kaniyang kasayahan, walang nakakitang siyay ngumiti, bahagya ng magsalita at wari manding nangangambang malasin ang mukha niyang sarili. minsan ay nakita siya sa bayan na may malaking guhit na uling sa noo, siya, na palaging maayos at mahusay ang gayak kung lumakad. minsan ay itinanong kay hermana bali kung natutungo sa impierno ang mga nagpapatiwakal. walang sala! ang tugon ng babai, at isinalaysay ang pook na iyon na waring siyay galing doon.